আকাশছোঁয়া হয়েছে বিমানভাড়া, লাগাম টানতে আসরে কেন্দ্র

নয়াদিল্লি: ইন্ডিগোর (Indigo) বিমান বাতিলের জেরে টানা পাঁচদিন ধরে উড়ান বাতিল। সেই পরিস্থিতিতেই বিভিন্ন রুটের টিকিটের দাম (Flight Ticket Price) হঠাৎ বেড়ে যায় ভাড়া।একের পর এক বাতিল হওয়া বিমানের চাপ গিয়ে পড়ছে সাধারণ যাত্রীর পকেটে।শেষ মুহূর্তে হঠাৎ যাত্রার প্রয়োজন পড়ায় কেউ দিচ্ছেন দ্বিগুণ, কেউ তিনগুণ ভাড়া। এই পরিস্থিতিতে লাগাম টানতে মাঠে নেমেছে অসামরিক বিমান পরিবহণ মন্ত্রক (Aviation Ministry)। এদিন কঠোর পদক্ষেপ করল কেন্দ্র।

ইন্ডিগোর অব্যবস্থা চরমে উঠেছে। বাতিল হাজারের উপরে বিমান। এই পরিস্থিতিতে অনেক এয়ারলাইন সংস্থাগুলির বিরুদ্ধে বেশি ভাড়া নেওয়ার অভিযোগ উঠেছে। বিপাকে পড়েছেন যাত্রীরা। এর মোকাবিলায় ভাড়ার সীমা বেঁধে দিল কেন্দ্রীয় সরকার। স্পষ্ট জানিয়ে দেওয়া হল, ৫০০ কিলোমিটারের জন্য ৭,৫০০ টাকা ভাড়া নেওয়া যাবে। ৫০০-১০০০ কিমি: সর্বাধিক ১২০০০ টাকা,১০০০-১৫০০ কিমি: সর্বাধিক ১৫০০০ টাকা ১৫০০ কিমি-র বেশি: সর্বাধিক ১৮০০০ টাকা। তার বেশি নয়।অসামরিক বিমান পরিবহণ মন্ত্রকের প্রতিমন্ত্রী মুরলীধর মহল X পোস্টে একটি বিজ্ঞপ্তি শেয়ার করেছেন। সেখানে লেখা হয়েছে, সাধারণ জনগণের কথা ভেবে বেলাগাম দাম বৃদ্ধি রুখতে ক্যাপিং করা হয়েছে কেন্দ্রের তরফে। প্রস্তাবিত নিয়মের বাইরে গিয়ে অতিরিক্ত মূল্য নিলে সংশ্লিষ্ট বিমান সংস্থার বিরুদ্ধে কড়া ব্যবস্থা নেওয়া হবে। পরিষেবা পুরোপুরি স্বাভাবিক না হওয়া পর্যন্ত এই নির্দেশ কার্যকর থাকবে।

আরও পড়ুন: বীরভূমে ফিরে কী বললেন সোনালী বিবি? দেখুন এই ভিডিও

মন্ত্রকের মতে, সাম্প্রতিক বিমান বাতিলের অস্বাভাবিক বিষয়টিকে কাজে লাগিয়ে কয়েকটি সংস্থা টিকিটের ভাড়া অস্বাভাবিকভাবে বাড়িয়েছে। সব বিমান সংস্থাকে নির্দেশিকা পাঠিয়ে জানানো হয়েছে, নির্ধারিত কাঠামোর বাইরে ভাড়া নেওয়া যাবে না (Fare Cap)। এছাড়াও ওই বিজ্ঞপ্তিতে জানানো হয়েছে, এয়ারলাইন্সের ওয়েবসাইট থেকে বুকিং করা হোক বা কোনও অনলাইন ট্রাভেল এজেন্ট প্ল্যাটফর্ম, এই ক্যাপিং সর্বত্র কার্যকর হবে।অভিযোগ মিললেই ব্যবস্থা নেওয়া হবে।সবচেয়ে বড় আঘাত পড়েছে কলকাতা (Kolkata) থেকে অন্যান্য শহরের রুটে। কলকাতা–মুম্বই, পুণে, দিল্লি, চেন্নাই, বেঙ্গালুরু, হায়দরাবাদ, গোয়া… সব রুটের বিমানের ভাড়া কার্যত আকাশছোঁয়া হয়ে গেছে। কোনও রুটে শুক্রবার ভাড়া ছিল ৫০ হাজার, শনিবার তা হয়েছে ৭১ হাজার! আরও কোথাও শুক্রবার ভাড়া ছিল ৭২ হাজার টাকা। শনিবারের ভাড়া একটু কমে ৬০ হাজার এবং রবিবার সেটাই হয়েছে ৩৬ হাজার টাকা।

অন্য খবর দেখুন